kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en fr kk kk kk kk kk kk kk kk kk kk de kk de kk kk kk kk kk kk kk kk kk kk kk kk kk kk kk kk uz kk kk kk kk kk de kk kk de kk kk kk kk kk uk ky kk ky kk en kk kk kk kk kk kk kk ba kk kk kk kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Сәләфилер зайырлы немесе кез келген исламдық емес заңдар аясында өмір сүріп жатқан қоғамнан оқшаулануға үндейді. Яғни, ислам шариғатына қайшы келмесе де шариғат үкімдерін қайтарушы деп зайырлы мемлекет пен оның заңдарын жоққа шығарады.
Осылайша, олар қоғамның этно-мәдени және конфессиялық үйлесімін бұза отырып, өздерін ғана шынайы ислам дінінің ұстанушылары деп жариялайды. Сол арқылы зайырлы үкіметке қарсы шығуға, мемлекетті құлатуға бағытталған көзқарастарды қалыптастырады.
Сәләфилік идеология зайырлы формадағы кез келген билікке қарсы ымырасыз күрес жүргізуді мақсат етеді. Сонымен қатар саяси мақсаттағы мүдделерін іске асыру барысында күш қолданудан тартынбайды.
Бұл идеологияны жақтаушылардың зайырлылық қағидаттарына қатысты ұстанымын төмендегі белгілер арқылы анықтауға болады:
– біріншіден, мұсылман басшыға бағынуға бұйыратын шариғат ұстанымын мойындамайды және зайырлы мемлекет басшысын кәпір деп айыптайды;
«Ғулат» деп кімдерді айтамыз?
– екіншіден, әкімшілік бағыну мен діни бағынудың ара-жігін ажыратпай, кез келген зайырлы билікті «тағұт» деп қабылдайды. Соның негізінде зайырлы мемлекет билігінің барлық өкілдерін және заңға бағынушы қарапайым азаматтарды «кәпір» немесе «пұтқа табынушы» деп айыптайды;
– үшіншіден, діни көзқарасқа байланысты кейбір азаматтық міндеттерден (мектепке бару, әскери борышты өтеу т. б. ) бас тартады;
– төртіншіден, зайырлы өмір салтына тән бірқатар үрдістерден (теледидар қарау, музыка тыңдау, суретке түсу, мерекелер мен туған күнді атап өту т. б. ) бас тартады.
Сәләфилік ағым өкілдері діни білімі таяз азаматтарды жоғарыда көрсетілген ұстанымдарға сендіре отырып, өз қатарына тартады. Бұл алдымен олардың қоғамнан оқшауланып, бейбіт тұрғындарға және мемлекетке қарсы соғыс жариялауына әкеліп соғады. Осылайша «Мемлекет – тағұт!» деген ұранмен жар салып жүрген жастар радикалды эмиссарлардың ықпалындағы топқа айналады.
Діни сауатсыз жастар сәләфилік идеологияның әсерімен зайырлы мемлекетті Алланың дұшпаны ретінде қабылдап, оған қарсы шығады. Шын мәнінде мұның барлығы ислам қағидаттары мен ұстанымдарын қате түсіндіруден және ұғымдарды бұрмалаудан туындаған. Жоғарыда келтірілген белгілерден діни экстремизм мен терроризмнің идеологиялық аспектілерін байқауға болады.
Сәләфилердің ұстанымы бойынша барлық мұсылман қауымы өзінің ұлттық ерекшеліктері мен қалыптасқан салт-дәстүрлерін тәрк етіп, тек Құран мен Сүннет бойынша өмір сүруі керек, ешбір істі ақылға салып пайымдауға болмайды. Яғни Құран түскен ерте ортағасырлық деңгейде шектелуді дұрыс санайды.
Мұхаммед пайғамбар (с.ғ.с.) заманында болмаған діни дәстүрді, әрекеттерді мойындамайтын олар Құран мен сүннетте жоқ барлық әрекеттерді жаңашылдық деп санайды. Кез келген іс-әрекеттің қоғамға пайдалы тұстарын ескермейді. Тіпті, шариғатқа қайшы келмейтін, ислам құндылықтарының дамуына үлесін тигізетін әрекеттерді де теріске шығарады.
Олар өз әрекеттерін «таухид», «ширк», «күпірлік», «жиһад», «таза ислам» секілді ұғымдар аясында іске асырады. Халықты іштей ыдыратуды көздейтіндіктен ұлттың тұрмыс-болмысына әбден сіңісіп кеткен ислам дінінің қағидаларын күрделендіріп түсіндіріп, ұлттық құндылықтар мен салт-дәстүрлерді жоққа шығарып, оларды дінге енгізілген бидғатқа балап, бидғаттың бәрін харам деп санайды.
Сәләфилік идеологиясын ұстанушы ДАИШ содырлары соңғы 2-3 жылдың ішінде Ирак, Сирия, Ливан елдерінде көптеген мәдени-тарихи ескерткіштерді жойып жіберді. Олар Сирияның ежелгі тарихи қаласы Пальмираны басып алды. Пальмира біздің заманымыздың І-ІІ ғасырларында Сирия аймағы Рим империясының бір бөлігі болып тұрғанда салынған. Ол екі мыңжылдық тарихы бар ескерткіштері осы уақытқа дейін сақталған тарихи-мәдени орталық болып табылады.
Дүниежүзілік мәдени мұра нысаны саналатын ежелгі қаладан содырлар жүздеген ескерткіш, мүсіндерді шығарып тастаған. Олар өздерінің бұл әрекеттерін «мүсіндерге табынбау үшін оларды қирату керек» деп түсіндіреді. Associated Press ақпарат агенттігіне сұхбат берген содырлардың бірі «Мұхаммед пайғамбар пұттарды жоюға бұйырған еді. Сол үшін біз де осы мүсіндерді қиратамыз» деп мәлімдеген.
Мүсінге табынуға немесе табыну мақсатында қолдан мүсін жасауға шариғат бойынша тыйым салынғаны белгілі. Алайда, ислам дінінде тарихи жәдігерлерді жойып-қиратуға қатысты бұйрық жоқ. Көне мәдени-тарихи мұралар керісінше ұрпаққа үлгі-өнеге болуы үшін сақталуы қажет.
Сонымен қатар, сәләфилер ұлттық құндылықтармен және әдет-ғұрыптармен сабақтасқан дәстүрлі діни ұстанымдардан бас тартуға үндейді. Түрлі мерекелер, мерейтойларды өткізу, танымал адамдарға ескерткіш орнату, қазалы күнге қатысты жиындар жасау және сол жиындарда түрлі шараларды ұйымдастыру, мазарлар тұрғызу сияқты шараларды жол беруге болмайтын бидғат (жаңашылдық) деп түсінеді.
Олар қазақ мәдениеті мен салт-дәстүрлерін теріске шығарып, келіннің сәлем салуы, отқа май құю, әруақтарға құран бағыштау, қабірлерге зиярат ету, көзмоншақ немесе тұмар тағу секілді дәстүрлі діннен бастау алған игі дәстүрлерді күпірлік пен надандық, Аллаға серік қосу деп айыптайды. Оларды ұстанған адамдарды «Аллаға серік қосып, үлкен күнәға батқандар» деп санап, араласудан бас тартуға (әке-шешесі, ата-әжесі, туыстары болса да) үгіттейді.
Ата-бабаларымыздың сан ғасырлардан бері ұстанып келе жатқан салт-дәстүрін жоққа шығарып, «батадан кейін бет сипауға болмайды, қабірге белгітас орнатуға болмайды, музыка, театр, өнер, туған күн тойлау харам деген секілді діни негізі жоқ пікірлер таратады.
Алайда, бұл дәстүрлердің ислам дініне ешбір қайшылығы жоқ. Сонымен қатар, Наурыз мерекесін тойлау, жеті атаға дейін қыз алыспау, ата-бабалар мазарына зиярат жасау секілді ғұрыптар – мұсылман дінінен ауытқушылық немесе қарсылық емес, ежелден қалыптасқан әдет-ғұрып. Сол әдет-ғұрыптың бәрі де исламның аясында дамуын жалғастырып, өмір сүріп келеді.
Айтылғандардан аңғарылатынындай сәләфилік түптеп келгенде діни негізде қоғамдағы әлеуметтік қатынастарды, соның ішінде туысқандық байланыстарды үзуге шақырады.
Тегтер: басты тақырыпдеструктивті діни ағымдарсәләфизмтағұттәкфиризм
Құран жарысының жеңімпазына автокөлік берілді
Хасан ТАШАЙҰЛЫ: Зікір - жын-шайтанға қарсы сенімді қару
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
«Хикмет» cөзінің мағынасы қандай?
Бөлісу 204 Твитерге 128
Исламның 5 парызы – Ибраһимнің (а.с.) 5 қазынасы
Бөлісу 1228 Твитерге 768
Төрт мәзһаб – ислам
Бөлісу 749 Твитерге 468
Қожа Ахмет Ясауи хикметтері – тәрбиелік құрал
Бөлісу 145 Твитерге 91
Діни тұрақтылық – бейбітшілік кепілі
Спортшылар діни радикализмге қарсы
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin